Nordjyllands Politi har onsdag afsluttet eftersøgningen af den 75-årige mand fra Sæby, som siden mandag har været savnet, uden resultat. Politiet har efter at have fundet flere af mandens ejendele på molen ved Sæby Havn, koncentreret deres søgen om havnebassinet hvor en båd med ekkolod har afsøgt havnebassinet både i overfladen og under vandet. Politikommissær ved lokalpolitiet i Frederikshavn Steen Hørlück siger, at man desværre ikke forventer at kunne finde den 75-årige i live, men at der heller ikke er noget, der tyder på, at han har været udsat for en forbrydelse. Torsdag vil man i første omgang undersøge, om sigtbarheden i havnebassinet gør det muligt at lede efter manden med dykkere, og derefter tage beslutning om hvorvidt og hvordan man vil fortsætte eftersøgningen.

Opsummering:
Eftersøgningen af den 75-årige sæbynit, der har været savnet siden mandag, endte onsdag uden resultat.